Държавен вестник, бр. 98, 2013 г., стр. 17

БРОЙ  98	
Д Ъ Р Ж А В Е Н  В Е С Т Н И К 	
СТР.  17  
Чл. 33. На кандидатите, издържали успешно 
изпита за квалификация, в 5-дневен срок из­
пълнителният директор на ИАСАС, съответно 
изпълнителният директор на БАБХ, издава 
удостоверение. 
Чл. 34. Разпоредбите по раздел III на тази 
глава се прилагат и по отношение на ново­
постъпили служители в лабораторията.
Г л а в а  ш е с т а
ДЕЙНОСТ НА ЛАБОРАТОРИИТЕ
Раздел I
Лабораторно оборудване
Чл. 35. (1) Лабораторното оборудване, 
използвано при лабораторните анализи от 
лабораториите по чл. 14, ал. 1 и 2, трябва да 
съответства на описаното в методиките за 
лабораторен анализ. 
(2) Техническите средства, подлежащи на 
проверка или калибриране, се проверяват и/
или калибрират преди започване на работа 
на лабораторията.
(3) Техническите средства за измерване 
подлежат на метрологична проверка/калибри­
ране в съответствие с утвърдените документи 
за качество на лабораторията.
(4) За извършване на периодичните провер­
ки/калибрирания на средствата за измерване 
се изготвят план-графици, които се прилагат 
към наръчника за качество.
(5) Всеки уред от оборудването, за който се 
изисква калибриране/проверка, се етикетира. 
(6) Всеки уред, ползван за лабораторните 
тестове, има етикет и картон-досие. 
(7) Етикетът и картонът се закрепват на 
уреда, а когато това е невъзможно – в непо­
средствена близост до него.
(8) Картонът съдържа:
1. наименование на уреда от оборудването, 
тип и сериен номер, инвентарен номер; 
2. производител;
3. дата на получаване на уреда в лаборатори­
ята и дата на въвеждането му в експлоатация;
4. състояние при получаването на уреда 
(нов, употребяван, възстановен);
5. дати за извършените калибровки и/или 
проверки и подпис на лицето, отговорно за 
извършената дейност;
6. данни за параметрите, които отчита 
уредът;
7. график за отчитане на наблюдаваните 
параметри; 
8. данни за всички повреди, неизправности 
или поправки на уреда.
(9) Уред, който дава резултати със съм­
нителна стойност или е показал дефект при 
калибриране и/или проверка, се изключва от 
употреба, маркира се ясно и не се употребява, 
докато не бъде ремонтиран.
(10) След ремонта на уреда се прави нова 
калибровка и/или проверка и ако отговаря 
на изискванията, се пуска в употреба.
(11) Лабораторията съхранява специфи­
кацията и инструкцията на производителя 
на всеки уред за целия период на неговата 
експлоатация, когато това е приложимо.
Раздел II
Лабораторни материали и консумативи
Чл. 36. (1) За извършване на лабораторни 
анализи се използват лабораторни материали 
и консумативи в съответствие с нормативните 
изисквания на прилагания метод за лабора­
торен анализ и по утвърдените от министъра 
на земеделието и храните методики. 
(2) Лабораторните материали и консума­
тиви се съхраняват и експлоатират съгласно 
предписанията на производителя или съгласно 
добрите практики.
Чл. 37. (1) Лабораторията по чл. 14, ал. 1, 
т. 1 и 2 осигурява семенна колекция за оп­
ределяне на семена от други растения, която 
включва семена от културни и плевелни 
растения.
(2) Семенната колекция e на разположение 
на персонала на лабораторията постоянно.
Раздел III
Лабораторни помещения
Чл. 38. (1) Лабораторията по чл. 14, ал. 1, 
т. 1 и 2 се състои от помещения за: приемане 
на проби, лабораторни анализи, съхранение 
на проби.
(2) Лабораторията по чл. 14, ал. 2 се със­
тои от помещения за: приемане на проби, 
лабораторни анализи за идентификация на 
вредители и за съхранение на проби.
(3) Помещенията са с площ, осигуряваща 
нормален достъп до всички уреди и апарати.
(4) Лаборатория, която кандидатства за 
одобрение за извършване на анализи, за които 
по методика има изисквания за параметри 
на околната среда, да притежава технически 
средства, с които да се постигат и контролират 
изискваните параметри.
Раздел IV
Система за организация и управление на 
качеството
Чл. 39. (1) Лабораторията създава, вне­
дрява и поддържа функционираща система 
по качеството, подходяща за нейния обхват 
на дейност.
(2) Елементите на системата по качество 
се описват в наръчник по качеството и стан­
дартни оперативни процедури, които са на 
разположение на персонала на лабораторията.